
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ВЫРӐНТИ ХӐЙ ТЫТӐМЛӐХ ОРГАНӖСЕН СУЙЛАВӖ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫӗртме уйӑхӗн 19-мӗшӗнче
йышӑннӑ

1 статья
Чӑваш Республикин "Чӑваш Республикинчи вырӑнти хӑй тытӑмлӑх органӗсен суйлавӗ ҫинчен" 2003 ҫулхи чӳк уйӑхӗн 25-мӗшӗнчи 41 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 57 №; 2005, 63 №; 2006, 66, 70 №-сем; 2007, 73 №; 2009, 80, 82 №-сем; 2010, 85 №; 2011, 88 №; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 4 №; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, ҫӗртме уйӑхӗн 3-мӗшӗ, авӑн уйӑ-хӗн 30-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, ҫу уйӑ-хӗн 5-мӗшӗ, ҫӗртме уйӑхӗн 1-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ, раштав уйӑхӗн 13-мӗшӗ; 2024, ҫӗртме уйӑхӗн 
27-мӗшӗ; 2025, ҫу уйӑхӗн 7-мӗшӗ, раштав уйӑхӗн 10-мӗшӗ; 2026, ҫу уйӑхӗн 27-мӗшӗ) ҫакӑн пек улшӑнусем кӗртес:
1) 22 статьяна ҫакӑн пек ҫырса 31-мӗш пункт хушса хурас:
"31. Суйлава хатӗрлесе ирттерессине йӗркелекен суйлав комиссийӗн пӗр мандатлӑ суйлав округӗсем тӑрӑх тӑратнӑ кандидатсен списокне ҫирӗплетме килӗшменни ҫинчен калакан йышӑнӑвне суйлав комиссийӗ 
Федераци саккунӗн 75 статйин 6-мӗш тата 7-мӗш пункчӗсемпе палӑртнӑ йӗркепе е судпа пӑрахӑҫланӑ чухне суйлава хатӗрлесе ирттерессине йӗркелекен суйлав комиссийӗ судӑн тивӗҫлӗ йышӑнӑвӗ вӑя кӗнӗ е суйлав комиссийӗн Федераци саккунӗн 75 статйин 6-мӗш пункчӗн "б" ҫум пункчӗпе пӑхса хӑварнӑ тивӗҫлӗ йышӑнӑвне тунӑ кун хыҫҫӑн пӗр кунран кая юлмасӑр кандидатсен ҫав списокне ҫирӗплетесси ҫинчен калакан ыйтӑва ҫӗнӗрен пӑхса тухма тивӗҫлӗ."; 
2) 221 статьяна ҫакӑн пек ҫырса 101-мӗш пункт хушса хурас:
"101. Суйлава хатӗрлесе ирттерессине йӗркелекен суйлав комиссийӗн пӗрлехи суйлав округӗ тӑрӑх тӑратнӑ кандидатсен списокне ҫирӗплетме килӗшменни ҫинчен калакан йышӑнӑвне суйлав комиссийӗ Федераци саккунӗн 75 статйин 6-мӗш тата 7-мӗш пункчӗсемпе палӑртнӑ йӗркепе е судпа пӑрахӑҫланӑ чухне судӑн тивӗҫлӗ йышӑнӑвӗ вӑя кӗнӗ е суйлав комиссийӗн Федераци саккунӗн 75 статйин 6-мӗш пункчӗн "б" ҫум пункчӗпе пӑхса хӑварнӑ тивӗҫлӗ йышӑнӑвне тунӑ кун хыҫҫӑн пӗр кунран кая юлмасӑр кандидатсен ҫав списокне ҫирӗплетесси ҫинчен калакан ыйтӑва суйлава хатӗрлесе ирттерессине йӗркелекен суйлав комиссийӗ ҫӗнӗрен пӑхса тухма тивӗҫлӗ."; 
2) 24 статьяна ҫакӑн пек ҫырса 11-мӗш пункт хушса хурас:
"11. Ҫак Саккунӑн 221 статйин 101-мӗш пункчӗпе тата 22 статйин 
31-мӗш пункчӗпе пӑхса хӑварнӑ тӗслӗхсенче пӗр мандатлӑ суйлав округӗсем тӑрӑх тӑратнӑ кандидатсен списокне, пӗрлехи суйлав округӗ тӑрӑх тӑратнӑ кандидатсен списокне ҫирӗплетесси ҫинчен калакан йышӑнӑва тунӑ чухне пӗрлехи суйлав округӗ тӑрӑх тӑратнӑ кандидатсен списокне, пӗр мандатлӑ суйлав округӗ тӑрӑх тӑратнӑ кандидата регистрацилеме кирлӗ документсене тивӗҫлӗ суйлав комиссине вӗсене тӑратма саккунпа палӑртнӑ срок иртнӗ хыҫҫӑн, анчах та суйлав комиссийӗ кӑтартнӑ йышӑнӑва тунӑ кунран пуҫласа пилӗк кунран кая юлмасӑр тата сасӑлав кунӗччен (пӗрремӗш кунӗччен) вун пилӗк кунран кая юлмасӑр тӑратма пултараҫҫӗ. Ун пек тӗслӗхре тивӗҫлӗ суйлав комиссийӗн пӗрлехи суйлав округӗ тӑрӑх тӑратнӑ кандидатсен списокне, пӗр мандатлӑ суйлав округӗ тӑрӑх тӑратнӑ кандидата регистрацилесси ҫинчен е тата ҫак статьян 1-мӗш пункчӗн виҫҫӗмӗш абзацӗнче кӑтартнӑ срок хушшинче, анчах та сасӑлав кунӗччен (пӗрремӗш кунӗччен) вунӑ кунран кая юлмасӑр вӗсене регистрацилеме килӗшменни ҫинчен калакан йышӑнӑва тума тивӗҫлӗ."; 
2 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикинчи вырӑнти хӑй тытӑмлӑх органӗсен суйлавӗ ҫинчен" 2003 ҫулхи чӳк уйӑхӗн 25-мӗшӗнчи 41 №-лӗ саккунӗн (ҫак Саккунпа улшӑнусем кӗртнӗ) 22, 221 тата 24 статйисен положенийӗсемпе ҫак Саккун вӑя кӗнӗ кун хыҫҫӑн палӑртнӑ Чӑваш Республикинчи вырӑнти хӑй тытӑмлӑх органӗсен суйлавне ирттернине пула пуҫланнӑ право хутшӑнӑвӗсем тӗлӗшпе усӑ кураҫҫӗ.

